text: থাম্ব|১৯১৩ সালে আলভিন ল্যাংডন কোবার্নের তোলা ছবিতে এজরা পাউন্ড
  এজরা ওয়েস্টন লুমিস পাউন্ড (; ৩০ অক্টোবর ১৮৮৫ - ১ নভেম্বর ১৯৭২) একজন কালজয়ী মার্কিন কবি ও সমালোচক ছিলেন। তিনি আধুনিক মার্কিন কাব্য আন্দোলনের শুরুরু দিকের অন্যতম পথিকৃৎ এবং দ্বিতীয় বিশ্বযুদ্ধে ইতালির ফ্যাসিবাদের সহযোগী। "ইমাজিজম" ধারার প্রতিষ্ঠায় তিনি অগ্রণী ভূমিকা রেখেছিলেন। তার কাব্যসঙ্কলন রিপোস্টেস (১৯১২), কবিতা "হিউ সেলউইন মোবারলি" (১৯২০) এবং ৮০০-পৃষ্ঠার অসমাপ্ত মহাকাব্য দ্য ক্যান্টস (আনু. ১৯১৭-১৯৬২) চিরায়ত বিশ্বসাহিত্যকে সমৃদ্ধ করেছে।
  
  বিংশ শতাব্দীর গোড়ার দিকে লন্ডনে বেশ কিছুকাল মার্কিন সাহিত্য সাময়িকীর সম্পাদক হিসেবে কাজ করার সময় পাউন্ড সমসাময়িক সাহিত্যিক টি এস এলিয়ট, রবার্ট ফ্রস্ট, জেমস জয়েস এবং আর্নেস্ট হেমিংওয়ের সৃষ্টিকর্ম নতুন করে মূল্যায়ন করেন। তিনি ১৯১৪ সালে জয়েসের আ পোট্রেট অব দি আর্টিস্ট অ্যাজ আ ইয়াং ম্যান ধারাবাহিকভাবে প্রকাশ করেন, ১৯১৫ সালে এলিয়টের "দ্য লাভ সং অব জে. অ্যালফ্রেড প্রুফ্রক" কবিতা প্রকাশ করেন এবং ১৯১৮ সালে জয়েসের ইউলিসিস ধারাবাহিকভাবে প্রকাশ করেন। হেমিংওয়ে ১৯৩২ সালে লিখেন ১৯শ শতাব্দীর শেষভাগে বা ২০শ শতাব্দীর শুরুর দিকে জন্মগ্রহণকারী কবিগণ পাউন্ডের দ্বারা অনুপ্রাণিত না হয়া মানে হল প্রবল তুষারঝড় দিয়ে যাওয়া এবং ঠাণ্ডা অনুভব না করা।
  
  প্রথম বিশ্বযুদ্ধের প্রাণহানিতে মর্মাহত হয়ে তিনি ইংল্যান্ডের ওপর আস্থা হারিয়ে ফেলেন। এ যুদ্ধের জন্য তিনি পুঁজিবাদ ও সুদবিত্তিক ব্যাংক ব্যবস্থাকে দোষারোপ করেন। তিনি ১৯২৪ খ্রিষ্টাব্দে ইতালিতে যান এবং ১৯৩০ ও ১৯৪০-এর দশক জুড়ে সোশ্যাল ক্রেডিট নামক অর্থনৈতিক তত্ত্বের প্রচার করেন, ব্রিটিশ ফ্যাসিবাদী স্যার অসওয়াল্ড মসলির প্রকাশনার জন্য বিভিন্ন প্রবন্ধ লিখেন, বেনিতো মুসোলিনির ফ্যাসিবাদ গ্রহণ করেন এবং আডলফ হিটলারের প্রতি সমর্থন জানান। দ্বিতীয় বিশ্বযুদ্ধ ও ইতালিতে ইহুদি গণহত্যাকালীন তিনি ইতালীয় সরকারের পক্ষে শতাধিক পারিতোষিকপ্রাপ্ত বেতার প্রচারণা চালান। ১৯৪৫ খ্রিষ্টাব্দে মার্কিন সেনাবাহিনী রাষ্ট্রদ্রোহিতার অভিযোগ এনে তাকে ইতালিতে গ্রেফতার করে। প্রথমে তাকে পিসায় যুক্তরাষ্ট্রের সেনা ক্যাম্পে মাস খানেক কয়েদ রাখা হয়। দীর্ঘ ১৩ বছর কারাদণ্ড ভোগ করে তিনি ১৯৫৮ খ্রিষ্টাব্দের ১৮ এপ্রিল মুক্তি লাভ করেন। ১৯৭২ খ্রিষ্টাব্দের ১ নভেম্বর তার মৃত্যু হয়।
  
  প্রারম্ভিক জীবন
  পিতা হোমার লুইস পাউন্ড এবং মাতা ইসায়েল ওয়েস্টনের সন্তান এজরা পাউন্ডের জন্ম হয়েছিল ১৮৮৫ খ্রিষ্টাব্দের ৩০ অক্টোবর, আইডাহো রাজ্যের হেইলিতে। তার প্রাথমিক লেখাপড়া একটি ডেম স্কুলে।
  
  তথ্যসূত্র
  
  বহি:সংযোগ 
  
   The Ezra Pound Society.
   
   
   .
   .
   হ্যারিয়েট মনরোকে লিখিত চিঠি 
  
   
  বিষয়শ্রেণী:১৮৮৫-এ জন্ম
  বিষয়শ্রেণী:১৯৭২-এ মৃত্যু
  বিষয়শ্রেণী:২০শ শতাব্দীর মার্কিন অনুবাদক
  বিষয়শ্রেণী:২০শ শতাব্দীর মার্কিন কবি
  বিষয়শ্রেণী:ইংরেজ বংশোদ্ভূত মার্কিন ব্যক্তি
  বিষয়শ্রেণী:ইংরেজি ভাষার কবি
  বিষয়শ্রেণী:ইংল্যান্ডে মার্কিন প্রবাসী
  বিষয়শ্রেণী:ইতালিতে মার্কিন প্রবাসী
  বিষয়শ্রেণী:ফ্রান্সে মার্কিন প্রবাসী
  বিষয়শ্রেণী:আইডাহোর লেখক
  বিষয়শ্রেণী:মার্কিন অনুবাদক
  বিষয়শ্রেণী:মার্কিন আধুনিকতাবাদী কবি
  বিষয়শ্রেণী:মার্কিন কমিউনিস্ট বিরোধী
  বিষয়শ্রেণী:মার্কিন গীতিনাট্য সুরকার
  বিষয়শ্রেণী:মার্কিন পুরুষ ধ্রুপদী সুরকার
  বিষয়শ্রেণী:মার্কিন ফ্যাসিবাদী
  বিষয়শ্রেণী:ফ্যাসিবাদী কবি
  বিষয়শ্রেণী:পেনসিলভেনিয়ায় বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাইপোলার ব্যাধিতে আক্রান্ত ব্যক্তি
title: এজরা পাউন্ড